Il-Pulizija mid-Dipartiment tal-Investigazzjoni Kriminali t’Għawdex sabet 10 armi tan-nar mhux reġistrati f’stabbiliment kummerċjali fir-Rabat Għawdex il-bieraħ. Fi stqarrija, l-Pulizija qalet li ma’ dawn l-10 armi nstabu ukoll tliet armi oħra li kienu reġistrati imma ma kienux fil-ħanut. It-tfittxija saret għall-ħabta tat-7.45 p.m. f’ħanut fi Triq ta’ Vianni, r-Rabat. Fil-ħanut nstab ukoll ammont ta’ minizzjon suspettuż u mat-18,000 sigarett f’90 pakkett issiġġillat moħbijin wara vettrina. Il-Pulizija għadha għaddejja bl-istħarriġ tagħha dwar il-każ.